Partiet ble stiftet 21. september 2004, gjennom sammenslåingen av Indias kommunistparti (marxist-leninistene) Folkekrig (Gruppen for folkekrig) og Maoistisk kommunistisk senter i India (MCCI). Sammenslåingen ble annonsert 14. oktober samme år. I forbindelse med sammenslåingen ble en foreløpig sentralkomité konstituert, med gruppeleder Muppala Lakshmana Rao «Ganapathi» fra den forhenværende Gruppen for folkekrig, som generalsekretær. På arbeidernes internasjonale kampdag 2014 slo også Indias kommunistparti (marxist-leninistene) Naxalbari seg sammen med IKP (maoistene).